钦定古今图书集成/历象汇编/庶征典/第014卷 > 《雷雪行二首》前人
## 钦定古今图书集成/历象汇编/庶征典/第014卷 > 《雷雪行二首》前人

昨夜雷轰今日雪，安德门前西路裂。河南檄报人食
子，更闻飞蝗满江浙。千古高人鲁两生，汉文谦让流
英名。精卫年年负木石，海中波浪何时平。

“群方水旱岁不虚，郡国正奈无仓储。何人建议募输
粟，只恐未来民半无。”天子亲耕后亲织，转见民间多
菜色。“明堂清庙事且迟，一土一木民膏脂。”